Jääkiekon maailmanmestaruuskilpailut 1958
Jääkiekon maailmanmestaruuskilpailut 1958 olivat järjestyksessään 24. jääkiekon maailmanmestaruuskilpailut. Kisat pidettiin Norjassa, Oslossa Jordan Amfi -areenalla, johon mahtui 5 500 henkeä. Kultaa voitti Kanada, hopeaa sai Neuvostoliitto ja pronssia Ruotsi. Suomen sijoitus oli kuudes. Isäntämaa Norja oli seitsemäs eli toiseksi viimeinen. Maailmanmestaruuskilpailut olivat ensimmäiset, jotka pelattiin jäähallissa.